卜大順

卜大順（），字達夫，號簠泉，浙江嘉興府秀水縣人，匠籍，明朝政治人物。

生平
嘉靖二十八年（1549年）己酉科浙江鄉試第三十八名舉人，三十二年（1553年）癸丑科進士。刑部觀政，授當塗縣知縣，改刑部主事，調吏部稽勳司主事，升員外郎、郎中，查閱檔案，吏不敢欺《嘉興府志·卷52》14-15：卜大有，字謙夫，嘉靖丁未進士，知無錫縣，剔蠧搜奸，執法不撓，中時忌，調簡潛山，嚴明益著，宿奸畏服。入為南工部主事，歷禮部精膳司郎中。知尋甸府。有益泉詩稿、經史集要。弟大順，字達夫，癸丑進士，知當塗縣，縣富商大賈，多規免役籍，病細民，為釐革之。擢刑部主事，凡歷四司，進吏部稽勳郎中，勾稽故籍，吏弗敢罔。有簠泉集。大觀，字中夫，號盥泉，大同弟，大有、大順兄也，伯叔季皆第進士，而仲獨不偶，入貲為蜀藩典寶。四人友恭，無間言。大有子曰謀，字子嘉，以貢生知清流縣，居官廉介，緩催科邑，人安之，忤上官歸。孫兆龍，諸生，有才名。。刑部右侍郎鄭曉為其作墓誌銘《國朝獻徵錄·卷26》94-95：鄭曉《吏部稽勳郎中卜君大順墓誌銘》：嘉靖辛酉正月庚辰，簠泉卜君卒於京邸。又明年癸亥十一月乙酉，葬思賢鄉良宇圩新阡。乃兄益泉太守持錢秋官狀，問銘於余。余與君同朝五年，每過余必質經誼咨政典，言不及私。曾謂君遽至此哉按狀君諱大順，字信夫，簠泉其別號也。上世居嘉興，宣德中析秀水。高祖璿，曾祖顒，祖周，皆力田種德。考國子生宗洛，樸厚善教，子三子相繼登進士，一授王官，以長子官加贈刑部員外郎。母賀氏，進封太宜人。君初生有奇兆，幼穎敏，稍長即嗜學，兄弟交相師友，博讀經史，為文典麗有思致，質素清癯骨，相顧堅聳，志能帥氣，丰儀秀朗。服父喪如禮，事母孝愛懇至，宗族鄉黨，曲為周卹，訓誡子姪，必曰：「詩書耕織，吾家世業也。」姊氏早寡，尤矜念之。嘉靖己酉舉鄉試，癸丑成進士，初令當塗。當塗南畿壯邑，去都近，富賈群集，善附麗徭賦，病細民；又巡按御史所駐節江南北水陸孔道，館候無虛日，勞費百倍，旁邑民大困。君潔廉尚簡約，盡罷諸冗費，廩庖舟車夫隸，悉裁濶狹，均其勞逸，而日省閱之，賓不留行，民罔怨言。且明習律，比事至立斷，案無累牘，獄無宿繫，請寄不行，庭宇清肅。御丈大夫、御史交薦，三歲二十餘章。故事，吏部之屬十有四人省必一人，丙辰正月，兩浙擬用君實，冢宰甌寧古沖李公定議，余時為吏侍，與聞之，俄李公去位，余出理戎政，君自刑部主事改稽勳，歷四司主事、員外郎、稽勳郎中，日檢故籍，凡政令因革，可法與否，類析為書，必守其典，則不為人所搖奪。尤留意人材，詢諏周密，揚善隱過，務存平恕。寡交游，謝宴會，卻問遺，卓然樹立，不屑逐時，下上考功員外郎，報政制詞，有「克承家學，競爽聯芳，秉公持慎，甄量精明」之褒。比抱貞疾，數請告毋，聞之不喜，君冀得其歡心以故竟不可起，長歎曰：「傷哉吾母！兒不孝矣。」善類聞之，咸悼惜焉。君生正德庚辰十二月辛卯，年僅四十有二，元配楊氏，贈安人，繼室顧氏，封安人，子男二，長自鄣，聘余長子之女，次自邦，未聘。女三，俱顧出，長字陸職方子基誠，次項主客子時亨，次未字。銘曰：皦皦君子，志在修名。文以行著，才以學成。孝友端潔，泃敏粹貞。豈惟鄉雋，蔚為國楨。百里可寄，三銓是平。愛留棠芾，譽猶水清。陳書展圖，左規右繩。圭稜外霽，淵回內凝。彌留不亂，臨深履冰。謂天蓋高，殲我良朋。勒此銘辭，奠爾玄塍。仁必有後，繼序其承之。。

著作
著有《簠泉集》。

家族
曾祖卜顒；祖父卜周，義官；父卜宗洛，監生，贈刑部員外郎。前母周氏（贈宜人）；母賀氏（封宜人）。慈侍下。兄卜大同（福建按察司副使）、卜大有（潛山知縣）、卜大觀。子卜自鄣、卜自邦。

參考文獻

《國朝獻徵錄》
清光緒五年刊本《嘉興府志》

D
Category:秀水縣人
Category:匠籍進士
Category:明朝刑部觀政
Category:明朝當塗縣知縣
Category:明朝刑部主事
Category:明朝吏部稽勳司主事
Category:明朝吏部稽勳司員外郎
Category:明朝吏部稽勳司郎中